Makss fon Sīdovs
Makss fon Sīdovs (zviedru: Max von Sydow; dzimis Karls Ādolfs fon Sīdovs (zviedru: Carl Adolf von Sydow) 1929. gada 10. aprīlī, miris 2020. gada 8. martā) bija zviedru aktieris. Viņam bija 70 gadus ilga aktiera karjera Eiropas un ASV kino, televīzijā un teātrī, piedaloties vairāk nekā 150 filmās un vairākos televīzijas seriālos. Pēdējās desmitgades viņš dzīvoja Francijā, kļūstot par Francijas pilsoni.